08/08/2017 | Administración LocalMunicipal
Ortigueira
Secretaría
Bases reguladoras da convocatoria para a provisión dunha praza de arquitecto en chamamento interino e creación de bolsa de emprego

Pola Xunta de Goberno Local na sesión do día 26 de abril de 2017 aprobaronse as bases reguladoras da convocatoria para a provisión dunha praza de arquitecto en chamamento interino e creación de bolsa de emprego que a continuación se insiren: O obxecto das presentes bases é a regulación do proceso de selección da persoa chamada a cubrir unha praza de arquitecto como funcionaria interina en tanto non se proceda a súa cobertura definitiva por medio dun funcionario de carreira. Asimesmo, por medio deste procedemento crease unha bolsa de emprego na que incluiranse os aspirantes non seleccionados co fin de facer fronte ás situacións de necesidade ás que aluden os supostos a) e b) do artigo 23.2 da Lei 2/2015, de 29 de decembro, de emprego público de Galicia. Denominación: Arquitecto Situación actual: Vacante Relación xurídica co Concello: Funcionarial Escala: Administración especial Subescala e categoría: Técnica superior Grupo: A1 Complemento destino (nivel): 28 Complemento específico (total 14 pagas): 11.509,96 euros Para ser admitidos á realización das probas selectivas, os aspirantes deberán reunir os seguintes requisitos referidos ao último día de prazo de presentación de instancias e mantelos ata o momento do nomeamento: a) Nacionalidade: Ter a nacionalidade española. Tamén poderán participar nestas probas os nacionais doutros Estados nos termos do artigo 52 da Lei 2/2015, de 29 de abril, de emprego público de Galicia. b) Capacidade: Non padecer nin estar afectado por limitación física ou psíquica que sexa incompatible co desenrolo das correspondentes funcións. c) Idade: Ter cumpridos os dezaseis anos de idade e non exceder da idade máxima de xubilación forzosa. d) Habilitación: Non ter sido separado do servizo mediante expediente disciplinario de ningunha Administración pública ou dos Órganos Constitucionais ou Estatutarios das Comunidades Autónomas, nin atoparse na situación de inhabilitación absoluta ou especial para o desenrolo de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. e) Titulación: Estar en posesión, segundo proceda, da/s titulación/s universitaria/s habilitante/s para o exercicio da profesión de Arquitecto. Os aspirantes con titulacións obtidas no estranxeiro deberán acreditar que están en posesión da correspondente convalidación ou da credencial que acredite, no seu caso, a homologación. Este requisito non será de aplicación aos aspirantes que houberan obtido o recoñecemento da súa cualificación profesional, no ámbito das profesións reguladas ao amparo das disposicións de Dereito Comunitario. No prazo de VINTE días naturais dende o día seguinte á publicación do anuncio da convocatoria deste proceso no Diario Oficial de Galicia, as persoas interesadas poderán presentar a súa solicitude no Rexistro xeral do Concello de 9:00 a 14:00 hrs ou por calquera das formas previstas no artigo 16.4 da Lei 39/2015, de 1 de outubro, do procedemento administrativo común das Administracións Públicas. A publicación do resto de actuacións do proceso selectivo farase a través do taboleiro de anuncios do Concello así como na sede electrónica: http://ortigueira.sedelectronica.es/A solicitude formularase en instancia normalizada conforme o ANEXO II, e estará firmada, xa sexa de forma manuscrita ou dixitalmente, pola persoa interesada ou polo seu representante legal. A participación neste proceso implica a aceptación íntegra destas bases con autorización expresa para o tratamento dos datos persoais, incluída a publicación de resultados, para os fins que consta nas mesmas. Os membros do tribunal cualificador serán designados polo Alcalde respectando o disposto no artigo 60 do Real Decreto 5/2015 e a Lei galega 2/2015 de emprego público de Galicia. Estará constituído polo Presidente, o Secretario, e catro vocais de entre funcionarios de carreira ou persoal laboral fixo, debendo designarse o mesmo número de suplentes. A composición do Tribunal Cualificador publicarase no anuncio da convocatoria. O tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do tribunal, correspondéndolle o asesoramento e ilustración do parecer dos seus membros. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, de 2 de outubro, de Réxime Xurídico do Sector Público. Igualmente, os aspirantes poderán recusar ós membros do Tribunal cando concorra algunha das circunstancias a que se refire o parágrafo anterior no prazo de dez días desde a publicación da súa composición. O Tribunal non poderá constituírse nin actuar sen a asistencia da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario ou dos seus substitutos. Tódolos membros do Tribunal Cualificador que se designen para xulgar as respectivas probas selectivas actuarán con voz e voto salvo o Secretario que soamente terá voz. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para resolve-las dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases. Ós efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ó disposto nos artigos 29 e seguintes do Real Decreto 462/2002, de 24 de maio, sobre indemnizacións por razón do servizo. Contra os actos e decisións do Tribunal Cualificador incluídas as peticións para a revisión de exames, cualificacións e impugnación de probas, cabe interpoñer recurso de alzada ante o Sr. Alcalde sen prexuízo da interposición de calquera outro recurso que se estime oportuno. O programa que debe rexe-lo proceso selectivo é o que figura como anexo I a esta convocatoria. Expirado o prazo de presentación de instancias, a Alcaldía ditará resolución aprobando as listas provisionais de admitidos e excluídos que serán publicadas no taboleiro de anuncios do Concello así como na sede electrónica: http://ortigueira.sedelectronica.es/ e determinará a data de realización do primeiro exercicio. Acto seguido, concederase un prazo de dez días para a presentación de reclamacións. A continuación, unha vez examinadas as reclamacións presentadas, a Alcaldía ditará resolución aprobando as listas definitivas de admitidos e excluídos, que serán publicadas do mesmo xeito que as provisionais. A selección farase mediante o procedemento de oposición libre. Dito proceso consistirá en dúas probas, unha teórica e unha práctica: A) Primeiro exercicio.- Consistirá en contestar por escrito, nun período máximo de sesenta minutos, un cuestionario de corenta preguntas con respostas alternativas na que so unha é a correcta sobre calquera das materias do programa. Este exercicio terá carácter eliminatorio e puntuarase ata un máximo de dez puntos sendo necesario obter un mínimo de cinco puntos para superalo. O Tribunal establecerá dez preguntas de reserva que substituirán pola mesma orde ás preguntas que, no seu caso, fosen anuladas. Sistema de avaliación: Cada pregunta respondida de forma correcta puntuarase con 0,25 puntos. Pola súa banda, as respostas erróneas restarán 0,10 puntos. Non se contabilizarán como errores as preguntas non contestadas. Unha vez realizado o primeiro exercicio e trala avaliación do mesmo, o Tribunal Cualificador procederá á publicación da relación daqueles aspirantes que o superaron, fixando a data de realización do segundo exercicio. B) Segundo exercicio.- Consistirá na realización por escrito, nun período máximo de tres horas, de dous supostos prácticos relacionados coas materias específicas do programa e que gardarán relación cos procedementos, tarefas e funcións habituais da praza que se convoca. Este exercicio terá carácter eliminatorio e puntuarase ata un máximo de vinte puntos sendo necesario obter un mínimo de dez puntos para superalo. Para a realización deste exercicio os aspirantes poderán facer uso de textos legais (exclusivamente en soporte papel), Sistema de avaliación: Neste exercicio valorarase, ademais do contido, a capacidade de raciocinio, síntese, a sistemática na formulación, a emisión de conclusións, a capacidade de expresión escrita, claridade e orde de ideas. O Tribunal poderá determinar que o exercicio sexa lido polos aspirantes. Neste caso, unha vez finalizada a lectura o Tribunal poderá formular preguntas a cada opositor por un tempo máximo de 15 minutos, relacionadas co contido do exercicio. Trala realización deste segundo exercicio e a súa avaliación, o Tribunal procederá á publicación da relación daqueles aspirantes que o superaron e convocará a aqueles que non declarasen estar en posesión do título CELGA 4 ou superior a efectos de coñecemento da lingua galega. C) Proba de coñecemento da lingua galega. En cumprimento do artigo 51 da Lei galega 2/2015, os aspirantes que non acrediten o coñecemento da lingua galega mediante a presentación do título CELGA 4 ou superior deberán someterse a un exame de galego. A proba terá carácter escrito é consistirá nun cuestionario de dez preguntas con respostas alternativas na que so unha é correcta sendo preciso responder correctamente a cinco delas para obter a condición de APTO/A. A proba terá unha duración máxima de vinte minutos. Os resultados desta proba serán publicados polo tribunal cualificador. Para concorrer a estas probas será indispensable que os aspirantes asistan provistos do Documento Nacional de Identidade ou de calquera outro documento de identificación oficial en vigor que acredite de forma indubidable a súa personalidade No suposto de que algún tema dos integrantes no programa anexo se vise afectado por alguna modificación, ampliación ou derrogación lexislativa durante o transcurso do proceso selectivo, esixirase en todo caso a lexislación vixente no momento da realización das probas. Unha vez rematada a cualificación dos aspirantes, o Tribunal fará pública a relación de aspirantes que superaron o proceso selectivo por orde de puntuación, non podendo superar o número de prazas convocadas. No caso de igualdade na puntuación alcanzada por dous ou mais aspirantes no proceso selectivo, a clasificación dos mesmos farase tendo en conta os seguintes criterios de desempate pola mesma orde que se enuncian: a) Terá prioridade a maior puntuación no segundo exercicio. b) De seguir existindo empate, resolverase por sorteo. A continuación, o Tribunal elevará ao Sr. Alcalde a proposta de nomeamento como funcionario/a interino/a ao aspirante que obtivese a puntuación global máis elevada. Dentro do prazo de dez días desde á publicación da relación de aprobados o aspirante deberá presentar, con carácter previo ao seu nomeamento, a seguinte documentación: -Documento Nacional de Identidade ou documento equivalente. -Título/s universitario/s habilitante/s para o exercicio da profesión de Arquitecto. -Declaración xurada de non ter sido separado de servizo de calquera Administración Pública ou estar inhabilitado para o exercicio da función pública. -Celga 4 ou superior. A documentación presentada no Rexistro do Concello deberá ser orixinal a fin de que o funcionario de Rexistro proceda a dixitalización e compulsa electrónica da mesma. Tamén admitirase a presentación de copias auténticas. De presentarse por medio de correo postal estarase ao previsto no artigo 31 do Real Decreto 1829/1999, de 3 de decembro, polo que apróbase o Regulamento polo que regúlase a prestación dos servizos postais, en desenrolo do establecido na Lei 24/1998, de 13 de xullo, do Servizo Postal Universal e de Liberalización dos Servizos Postais. De remitirse a documentación de forma non presencial e sempre que non se aporten orixinais ou copias auténticas, será requisito indispensable que as reproducións da documentación enviada estean cotexadas. No caso de aportar documentación orixinal, esta será devolta ao aspirante unha vez tome posesión da praza como funcionario interino. Se transcorrido o prazo de dez días, e salvo causa xustificada de forza maior, o aspirante non presentara correctamente a documentación requirida ou finalmente non reunise os requisitos esixidos, será excluído do proceso selectivo sen prexuízo das responsabilidades en que poida incorrer por falsidade documental. Finalizado o proceso selectivo e á vista da documentación presentada, a Alcaldía ditará resolución de nomeamento como funcionario interino ao aspirante correspondente notificándoselle a tal efecto. O interesado deberá tomar posesión no prazo máximo dun mes a contar desde a notificación da resolución de nomeamento. Creación da bolsa e chamamento de aspirantes Co resto de aspirantes que superasen todas as probas selectivas crearase unha Bolsa de Emprego que rexerase polas regras seguintes. Nos supostos aos que aluden os apartados a) e b) do artigo 23.2 da Lei 2/2015, de 29 de decembro, de emprego público de Galicia, o Concello poderá realizar chamamentos, de maneira escrita, aos aspirantes incluídos na bolsa por orde de puntuación. O aspirante chamado disporá, como regra xeral, de dous días hábiles dende a recepción para aceptar ou rexeita-la oferta debendo de facerse por escrito. En caso de rexeita-la oferta, o candidato, a fin de evita-la súa exclusión da bolsa de emprego, deberá acreditar motivos xustificados que imposibiliten a aceptación. Consideraranse motivos xustificados: a) Enfermidade do candidato que impídalle o desenrolo do posto de traballo, sempre que sexan debidamente acreditadas mediante certificado médico. b) Maternidade ou paternidade, dentro do período legalmente establecido para o desfrute do permiso debido a dita situación. c) As contratacións noutra empresa ou administración. d) Alta no réxime de autónomos. e) Circunstancias persoais graves, que sexan debidamente acreditadas, non previsibles, que tiveran lugar nun período non superior a tres días hábiles anteriores á data na que realizase a oferta ou prodúcese a incorporación. Unha vez aceptada a oferta, seguiranse as regras previstas na base décima e decimoprimeira. Causas de exclusión das bolsas de traballo A exclusión dun aspirante da bolsa de traballo producirase por algunha das seguintes causas: a) Solicitude expresa. b) Rexeitamento da oferta por causa non xustificada. c) Falta de presentación da documentación á que alude a base décima ou falta de toma de posesión en prazo por causa non xustificada trala aceptación da oferta e) Por ser sancionado, con carácter firme, por unha falta tipificada como grave ou moi grave. Vixencia A bolsa de traballo resultante do proceso de selección regulado nestas bases estará vixente ata a posta en marcha dun novo proceso que as substitúa. Sen prexuízo do anterior, entenderase que esta bolsa perde a súa vixencia transcorridos catro anos dende a data da súa constitución.1. Constitución Española de 1978. Estrutura y contido. Dereitos e deberes fundamentais. A Coroa. Cortes Xerais. O Goberno e a Administración. Relacións entre o Goberno e as Cortes Xerais. O Poder Xudicial. O Tribunal Constitucional.2. Organización Territorial do Estado. O Estatuto de Autonomía de Galicia.3. O réxime local. Autonomía local. O municipio e os seus elementos. Competencias. A organización municipal. O Regulamento Orgánico do Concello de Ortigueira 4. Lei 39/2015, de 1 de outubro, do procedemento administrativo común das administracións públicas. O interesado. A actividade das administracións públicas. Os actos administrativos. Fases do procedemento. Revisión dos actos en vía administrativa.5. Lei 40/2015, de 1 de outubro, do réxime xurídico do Sector Público. Principios de actuación e funcionamento do sector público. Relacións interadministrativas.6. Real Decreto Lexislativo 3/2011, de 14 de novembro, polo que se aproba o texto refundido da Lei de contratos do sector público, e normativa regulamentaria de desenvolvemento. Principios xerais da contratación. Órganos de contratación. Requisitos para contratar coa Administración. O contratista. Tipos de contratos. Procedementos de contratación. Garantías. Modificación e execución. Efectos e extinción dos contratos.7. O persoal ao servizo das administracións públicas. Clases de empregados públicos. Dereitos e deberes individuais e colectivos. Situacións administrativas. Réxime disciplinario.8. A expropiación forzosa. Concepto e elementos. Procedemento xeral.9. O patrimonio das administracións públicas. Tipos e réxime xurídico dos bens públicos.10. Os tributos locais. O orzamento.1. Lei 38/1999, de 5 de novembro, de ordenación da edificación. Disposicións xerais. Esixencias técnicas e administrativas da edificación. Axentes. Responsabilidades e garantías.2. O Código Técnico da Edificación. Disposicións xerais. Condicións técnicas e administrativas. Esixencias básicas. Contido do proxecto. Documentación de seguimento da obra.3. Disposicións relacionadas coa edificación. Normas, regulamentos e instrucións. Os documentos básicos (HE, HS, SE, SE-A, SE-AE, SE-C, SE-F, SE-M, SI, SUA) 4. Responsabilidade profesional. Intervencións dos colexios profesionais. O visado colexial.5. Condicións mínimas de habitabilidade. A normativa galega de habitabilidade.6. Normativa autonómica vixente en materia de accesibilidade. Conceptos básicos. Niveis de accesibilidade. O código de accesibilidade.7. Seguridade e saúde nas obras de construción. Organización de obras: técnicas de programación. Plan de obra. Control do proceso construtivo.8. Xestión de residuos de construción e demolición.9. O contrato de obras. Especialidades na tramitación e modificación. Execución. Dereitos e deberes dos contratistas. Abonos ao contratista. Recepción e liquidación. Revisión de prezos.10. Disposicións sobre a redacción de proxectos de obras. Documentos. Tramites administrativos. Prego de condicións técnicas.11. A dirección de obras. O libro de ordes e visitas. Medicións e certificacións de obra.12. Lexislación actual sobre vivendas de protección oficial. Normas xerais. Normas de deseño e calidade. Requisitos, cualificación e tipo de promoción. Vivendas de protección autonómica. Normativa autonómica.13. Actuacións protexidas en materia de rehabilitación. Lexislación estatal e autonómica.14. Rehabilitación de vivendas e edificios no medio rural e en conxuntos históricos. Remate exterior de vivendas rurais.15. Infravivenda. Requisitos, condicións e tramitación.16. Réxime xurídico do solo. Normativa estatal e autonómica. Competencias autonómicas e locais. Dereitos e deberes dos propietarios do solo.17. A clasificación e cualificación urbanística do solo.18. O planeamento urbanístico. Disposicións xerais. Plan básico autonómico. Plan Xeral de Ordenación Urbana.19. O planeamento urbanístico II: Plans parciais, plans de sectorización e plans especiais. Os estudos de detalle. Plans de reforma interior.20. As ordenanzas urbanísticas.21. Execución do planeamento: principios xerais. Áreas de repartición e polígonos. Os sistemas de actuación. Obtención de terreos dotacionais.22. Instrumentos de intervención no mercado do solo. Os patrimonios públicos do solo. O réxime xurídico do patrimonio municipal do solo. O dereito de superficie.23. Expropiacións urbanísticas. Supostos. Procedementos de tasación individual e conxunta. As valorizacións urbanísticas.24. Os títulos habilitantes de natureza urbanística. Tipos e procedemento. A caducidade.25. Deberes de conservación e réxime da declaración de ruína. As ordes de execución.26. A protección da legalidade urbanística. Inspección urbanística. A Axencia de Protección da Legalidade Urbanística. A restauración da legalidade e réxime de infraccións e as súas sancións.27. Ordenación do territorio: principios xerais. Os plans territoriais integrados. Os programas coordinados de actuación. Os plans e proxectos sectoriais. Os plans de ordenación do medio físico.28. Instrumentos de control municipal das actividades. Títulos habilitantes. Normativa de control ambiental. Espectáculos públicos e actividades recreativas. A Lei 9/2013, do 19 de decembro, do emprendemento e da competividade económica de Galicia.29. Regulamento de seguridade contra incendios nos establecementos industriais. Ámbito de aplicación. Caracterización dos establecementos industriais en relación coa seguridade contra incendios. Requisitos construtivos dos establecementos industriais segundo a súa configuración, ubicación e nivel de risco intrínseco.30. Espazos naturais: lexislación estatal e autonómica. Catálogo das paisaxes de Galicia.31. Lexislación estatal e autonómica de protección do patrimonio cultural. Competencias e obrigas das distintas administracións na protección do patrimonio cultural.32. Principios legais de protección do patrimonio cultural e a súa vinculación coa lexislación vixente en materia de ordenación urbanística e protección do medio rural.33. Normas subsidiarias de planeamento do termo municipal de Ortigueira. SOLICITA ser admitido ao proceso selectivo para a cobertura temporal dunha (1) praza de Arquitecto mediante chamamento interino e creación de bolsa de traballo. (marque cun X se procede) · SOLICITO ser exonerado da realización de proba de coñecemento de lingua galega ao estar en posesión do título CELGA 4 ou superior podendo ser requirido polo Tribunal en calquera fase do proceso selectivo. Así mesmo, de resultar seleccionado, comprométome a presentar a seguinte documentación: • DNI ou equivalente • Título/s universitario/s habilitante/s para exercer a profesión de Arquitecto • CELGA 4 ou superior Por medio do presente escrito declaro, baixo a miña responsabilidade, aceptar integramente o contido destas bases e reunir os requisitos e condicións esixibles previstos nas mesmas para poder tomar parte no proceso selectivo. En _____________, a ____ de __________________ de 2017 FIRMA “ RECURSOS: As presentes bases poderán ser impugnadas con carácter potestativo polos interesados mediante a interposición de recurso de reposición ante o mesmo órgano que as ditou, no prazo dun mes contado dende o día seguinte ao da súa publicación no BOP; ou ben directamente, mediante recurso contencioso–administrativo ante o xulgado do contencioso–administrativo, no prazo de dous meses contado dende o día seguinte ao da súa publicación no BOP O que se fai publico para xeal coñecemento e aos efectos oportunos Ortigueira, 2 de agosto de 2017 A Alcaldesa en funcións Vanesa Trevin Pita